આનાથી હાર્ડવેર ટીમને ચાર દિવસ લાગ્યા સર્વરને પુન:સ્થાપિત કરતાં, કેમ કે, પાછું ટેપમાં લીધેલ બેક-અપમાં પણ પાછો કોઈ પ્રશ્ન હતો. હું ખુબ જ લજ્જિત હતો. મારી ભૂલને વ્યાજબી સાબિત કરવાનાં મારી પાસે ઘણાં બધા બહાના હતાં – અપૂરતી ઊંઘ, કામનું દબાણ, હાસ્યાસ્પદ લાગે તેટલાં કામ કરવાનાં કલાકો, મૂળ પ્રશ્નમાં રહેલી રહસ્યમય એવી ખામી, નેટવર્કિંગ ટીમની કમીઓ વિગેરે, પરંતુ તે બિલકુલ બહાનાઓ જ હતાં. મેં એમાંથી એક પણ આગળ ન ધર્યું. મેં ફક્ત દરેક સ્ટેકહોલ્ડરની માફી માંગી. કારણ કે, સત્ય તો એ જ હતું, કે મેં એક આર્થિક રીતે બહુ મોટી કહેવાય એવી ભૂલ કરી હતી. સદનસીબે, બધું જ અંતે સારું થઇ ગયું. બે મહિના પછી, મને એક ખુબ ઉંચો પગાર વધારો મળ્યો; અને જેમાનું એક કારણ તેમને મને કહ્યું હતું તે એ હતું કે “કરેલી ભૂલનો સ્વીકાર કરવાની હિંમત, તેને સરખી કરવાની તેમજ તેમાંથી કઈક શીખવાનું વલણ”